paragraph_text: Gravče na tavče (makedonski: Тавче гравче) je tradicionalno makedonsko jelo. Jelo se može naći u gotovo svim restoranima u Makedoniji i diljem svijeta gdje živi makedonska dijaspora, glavni sastojak jela je grah. Jelo se poslužuje u tradicionalnim glinenim posudama. Gravče na tavče smatra se nacionalnim jelom Makedonije. Jedan od najpoznatijih gravče na tavče je onaj na tetovski način.